162. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ  ΚΑΙ  ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ. 2083471/10333/0004 της 22/29 Δεκ. 1995 (ΦΕΚ Β΄ 1067) Σύσταση Διοικητικού Τομέα Θησαυροφυλακίου και Προϋπολογισμού στο Γενικό Λογιστήριο του Κράτους και σύσταση θέσης Ειδικού Γραμματέα. 1.Συνιστούμε στο Υπουργείο Οικονομικών – Γενικό Λογιστήριο του Κράτους, ενιαίο διοικητικό τομέα Θησαυροφυλακίου και Προϋπολογισμού, τον οποίο συγκροτούν οι κατωτέρω Διευθύνσεις: α.Δ20-Προϋπολογισμού β.Δ23-Δημοσίου Χρέους γ.Δ24-Λογαριασμών του Δημοσίου δ.Δ25-Εγγυήσεων, Δανείων και Αξιών ε.Δ41-Δημοσιονομικών Σχέσεων με Ευρωπαϊκή Ένωση κ.λπ. 2.Στο Γενικό Λογιστήριο του Κράτους, συνιστάται μία (1) θέση μετακλητού Ειδικού Γραμματέα, με βαθμό Β΄, της κατηγορίας των ειδικών θέσεων, ο οποίος προΐσταται των υπηρεσιών του ανωτέρω διοικητικού τομέα και συντονίζει τη λειτουργία των Διευθύνσεων που τον συγκροτούν. 